ข้อบัญญัติองค์การบริหารส่วนตำบลช่องแคบเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลช่องแคบอำเภอพบพระ จังหวัดตากพ.ศ. ๒๕๖๑ อาศัยอำนาจตามความในมาตรา๙ วรรคสอง แห่งพระราชบัญญัติควบคุมอาคาร พ.ศ.๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลช่องแคบ โดยความเห็นชอบของสภาองค์การบริหารส่วนตำบลช่องแคบและนายอำเภอพบพระจึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลช่องแคบ เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในท้องที่เขตองค์การบริหารส่วนตำบลช่องแคบอำเภอพบพระ จังหวัดตาก พ.ศ. ๒๕๖๑ข้อ ๒[๑]ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป และให้สิ้นสุดระยะเวลาการใช้บังคับเมื่อมีประกาศกฎกระทรวงให้ใช้บังคับผังเมืองรวมเขตพัฒนาเศรษฐกิจพิเศษตากในท้องที่ตามข้อ ๔ข้อ ๓ ในข้อบัญญัตินี้มิให้ใช้บังคับแก่การก่อสร้างหรือดัดแปลงเขื่อน สะพาน อุโมงค์ ทางหรือท่อระบายน้ำ กำแพง ประตู และรั้วข้อ ๔ ในข้อบัญญัตินี้บริเวณที่๑ หมายความว่า พื้นที่บริเวณเขตปฏิรูปที่ดินเพื่อเกษตรกรรมบริเวณที่๒ หมายความว่า พื้นที่บริเวณเขตป่าสงวนแห่งชาติป่าแม่สอด เขตป่าสงวนแห่งชาติ ป่าช่องแคบป่าแม่โกนเกนและพื้นที่บริเวณเขตปฏิรูปที่ดินเพื่อเกษตรกรรมบริเวณที่๓ หมายความว่า พื้นที่ตามแนวเขตองค์การบริหารส่วนตำบลช่องแคบ เว้นแต่บริเวณที่ ๑และบริเวณที่ ๒ทั้งนี้ตามแผนที่ท้ายข้อบัญญัตินี้ข้อ ๕ ให้กำหนดพื้นที่ในท้องที่องค์การบริหารส่วนตำบลช่องแคบอำเภอพบพระ จังหวัดตาก ภายในบริเวณแนวเขตตามแผนที่ท้ายข้อบัญญัติเป็นบริเวณห้ามก่อสร้าง ดัดแปลง หรือเปลี่ยนการใช้ซึ่งอาคารชนิดและประเภทดังต่อไปนี้ภายในบริเวณที่๑ ห้ามบุคคลใดก่อสร้างอาคาร ดังต่อไปนี้(๑)อาคารที่มีความสูงเกิน ๑๒ เมตร เว้นแต่(๑.๑)โรงงานที่เกี่ยวเนื่องกับการเกษตรหรือโรงงานที่ได้รับการอนุญาตตามกฎหมายว่าด้วยการปฏิรูปที่ดินเพื่อเกษตรกรรม(๑.๒)โรงงานตามประเภทหรือชนิดที่ระบุในบัญชีประเภทโรงงานอุตสาหกรรมจำแนกตามกฎกระทรวงพ.ศ. ๒๕๓๕ โดยออกตามความในพระราชบัญญัติโรงงาน พ.ศ. ๒๕๓๕ ดังต่อไปนี้(๑.๒.๑) โรงงานประกอบกิจกรรมเกี่ยวกับการทำน้ำแข็ง หรือตัดซอย บดหรือย่อยน้ำแข็ง(๑.๒.๒) โรงงานประกอบกิจการเกี่ยวกับน้ำดื่ม และการทำน้ำแร่(๑.๓) โครงสร้างสำหรับใช้ในการรับส่งวิทยุ หรือโทรทัศน์หรือสัญญาณสื่อสารทุกชนิด หอ ถังน้ำ เสาส่งไฟฟ้า ปล่องเมรุ ปล่องโรงสีข้าวปล่องโรงงานอุตสาหกรรม ไซโลเก็บผลิตผลทางการเกษตร(๒) โรงงานตามประกาศกระทรวงอุตสาหกรรม เรื่องมาตรการคุ้มครองความปลอดภัยในการดำเนินงาน (ฉบับที่ ๔) พ.ศ. ๒๕๕๒(๓) คลังน้ำมัน และสถานที่เก็บรักษาน้ำมัน ลักษณะที่สามตามกฎหมายว่าด้วยการควบคุมน้ำมันเชื้อเพลิง เพื่อจำหน่าย(๔) คลังก๊าซปิโตรเลียมเหลวสถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุและสถานที่บรรจุก๊าซปิโตรเลียมเหลวประเภทโรงเก็บตามกฎหมายว่าด้วยการควบคุมน้ำมันเชื้อเพลิง(๕)โรงกำจัดมูลฝอยที่มีระยะห่างจากเขตทางหลวงแผ่นดินน้อยกว่า ๑๐๐ เมตรและมีระยะห่างจากริมฝั่งตามสภาพธรรมชาติของแม่น้ำ ลำคลองแหล่งน้ำสาธารณะหรือเขตชุมชน น้อยกว่า ๕๐๐ เมตร(๖) อาคารซื้อขายหรือเก็บเศษวัสดุที่มีระยะห่างจากเขตทางหลวงแผ่นดินน้อยกว่า๑๐๐ เมตร และห่างจากเขตชุมชนน้อยกว่า ๑๐๐ เมตร(๗)อาคารพาณิชยกรรมที่มีพื้นที่รวมกันทุกชั้นในหลังเดียวกันเกิน ๓๐๐ ตารางเมตรอาคารตาม (๑) (๒) (๓) (๔) (๕) (๖) และ (๗)ต้องมีผนังภายนอกอาคารและหลังคาที่มีสีอ่อนหรือสีกลมกลืนธรรมชาติ ได้แก่ สีขาวสีเทา สีอิฐ สีดินเผา สีน้ำตาล(๘)อาคารที่มีที่ว่างตามแนวขนานริมฝั่งตามสภาพธรรมชาติของลำคลอง ห้วยหรือแหล่งน้ำสาธารณะน้อยกว่า ๑๐ เมตรเว้นแต่เป็นการก่อสร้างเพื่อการคมนาคมหรือสาธารณประโยชน์ภายในบริเวณที่ ๒ ห้ามบุคคลใดก่อสร้างอาคารทุกชนิดทุกประเภทเว้นแต่อาคาร ดังต่อไปนี้(๑) อาคารพักอาศัย ห้องแถว บ้านแถว บ้านแฝดที่มีความสูงไม่เกิน ๖ เมตร(๒) ตึกแถว อาคารพาณิชย์ ที่มีความสูงไม่เกิน ๑๒ เมตร(๓)โรงงานที่เกี่ยวเนื่องกับการเกษตรหรือโรงงานที่ได้รับการอนุญาตตามกฎหมายว่าด้วยการปฏิรูปที่ดินเพื่อเกษตรกรรมการป่าไม้หรือกฎหมายอื่น ๆ(๔)โรงงานตามประเภทหรือชนิดที่ระบุในบัญชีประเภทโรงงานอุตสาหกรรมจำแนกตามกฎกระทรวง พ.ศ.๒๕๓๕ โดยออกตามความในพระราชบัญญัติโรงงาน พ.ศ. ๒๕๓๕ ดังต่อไปนี้(๔.๑) โรงงานประกอบกิจกรรมเกี่ยวกับการทำน้ำแข็ง หรือตัดซอย บด หรือย่อยน้ำแข็ง(๔.๒) โรงงานประกอบกิจการเกี่ยวกับน้ำดื่มและการทำน้ำแร่(๕)โครงสร้างสำหรับใช้ในการรับส่งวิทยุ หรือโทรทัศน์ หรือสัญญาณสื่อสารทุกชนิด หอ ถังน้ำเสาส่งไฟฟ้า ปล่องเมรุ ไซโลเก็บผลิตผลทางการเกษตร(๖)ป้ายบอกชื่อสถานที่ หรือสิ่งที่สร้างขึ้นสำหรับติดหรือตั้งป้ายดังกล่าวที่มีพื้นที่ของป้ายรวมกันไม่เกิน๑๐ ตารางเมตร(๗)อาคารซื้อขายหรือเก็บเศษวัสดุที่มีระยะห่างจากเขตทางหลวงแผ่นดินเกินกว่า ๑๐๐ เมตร และห่างจากเขตชุมชนเกินกว่า๑๐๐ เมตร(๘)คลังน้ำมัน และสถานที่เก็บรักษาน้ำมัน ประเภทที่ ๑ และประเภทที่ ๒ ตามกฎหมายว่าด้วยการควบคุมน้ำมันเชื้อเพลิงเพื่อจำหน่ายอาคารตาม(๑) (๒) (๓) (๔) (๕) (๖) (๗) และ (๘)ต้องมีผนังภายนอกอาคารและหลังคาที่มีสีอ่อนหรือสีกลมกลืนธรรมชาติ ได้แก่ สีขาวสีเทา สีอิฐ สีดินเผา สีน้ำตาลภายในบริเวณที่๓ ห้ามบุคคลใดก่อสร้างอาคารทุกชนิดทุกประเภท เว้นแต่อาคาร ดังต่อไปนี้(๑)อาคารพักอาศัย ห้องแถว บ้านแถว บ้านแฝด ที่มีความสูงไม่เกิน ๖ เมตร(๒)ตึกแถว อาคารพาณิชย์ ที่มีความสูงไม่เกิน ๑๒ เมตร(๓)โรงงานที่เกี่ยวเนื่องกับการเกษตรหรือวิสาหกิจชุมชน(๔)โรงงานตามประเภทหรือชนิดที่ระบุในบัญชีประเภทโรงงานอุตสาหกรรมจำแนกตามกฎกระทรวง พ.ศ.๒๕๓๕ โดยออกตามความในพระราชบัญญัติโรงงาน พ.ศ. ๒๕๓๕ ดังต่อไปนี้(๔.๑) โรงงานประกอบกิจกรรมเกี่ยวกับการทำน้ำแข็งหรือตัด ซอย บด หรือย่อยน้ำแข็ง(๔.๒) โรงงานประกอบกิจการเกี่ยวกับน้ำดื่มและการทำน้ำแร่(๕)โครงสร้างสำหรับใช้ในการรับส่งวิทยุ หรือโทรทัศน์ หรือสัญญาณสื่อสารทุกชนิด หอ ถังน้ำเสาส่งไฟฟ้า ปล่องเมรุ ไซโลเก็บผลิตผลทางการเกษตร(๖)ป้ายบอกชื่อสถานที่หรือสิ่งที่สร้างขึ้นสำหรับติดหรือตั้งป้ายดังกล่าวที่มีพื้นที่ของป้ายรวมกันไม่เกิน๑๐ ตารางเมตร(๗)อาคารซื้อขายหรือเก็บเศษวัสดุที่มีระยะห่างจากเขตทางหลวงแผ่นดินเกินกว่า ๑๐๐ เมตร และห่างจากเขตชุมชนเกินกว่า๑๐๐ เมตร(๘)คลังน้ำมัน และสถานที่เก็บรักษาน้ำมัน ประเภทที่ ๑ และประเภทที่ ๒ตามกฎหมายว่าด้วยการควบคุมน้ำมันเชื้อเพลิง เพื่อจำหน่ายอาคารตาม(๑) (๒) (๓) (๔) (๕) (๖) (๗) และ (๘)ต้องมีผนังภายนอกอาคารและหลังคาที่มีสีอ่อนหรือสีกลมกลืนธรรมชาติ ได้แก่ สีขาวสีเทา สีอิฐ สีดินเผา สีน้ำตาลข้อ ๖ ภายในบริเวณพื้นที่ที่กำหนดตามข้อ ๔ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดไว้ในข้อ ๕ข้อ ๗ ภายในพื้นที่กำหนดตามข้อ ๔อาคารที่มีอยู่ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๕ข้อ ๘ ภายในพื้นที่กำหนดตามข้อ ๔อาคารที่ได้รับใบอนุญาตหรือใบรับแจ้งการก่อสร้างดัดแปลงหรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้างดัดแปลงหรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๙ ให้นายกองค์การบริหารส่วนตำบลช่องแคบรักษาการตามข้อบัญญัตินี้ประกาศ ณ วันที่ ๑๑ พฤษภาคม พ.ศ.๒๕๖๑สมพงษ์ ศรีบัวนายกองค์การบริหารส่วนตำบลช่องแคบ[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลช่องแคบเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลช่องแคบ อำเภอพบพระ จังหวัดตาก พ.ศ. ๒๕๖๑(ดูข้อมูลจากภาพกฎหมาย)ปวันวิทย์/จัดทำ๓ กันยายน๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๗๒ ง/หน้า ๑๗/๑๘ กรกฎาคม ๒๕๖๑